Source: http://www.epi.sk/zz/1998-203
Timestamp: 2019-04-25 15:56:33+00:00

Document:
203/1998 Z. z. Oznámenie Ministerstva spravodlivosti Slovenskej republiky o vydaní výnosu, ktorým sa vykonávajú nie... | Pôvodný predpis
Hľadaj v 203/1998 ×
203/1998 Z. z.
Oznámenie č. 203/1998 Z. z.Oznámenie Ministerstva spravodlivosti Slovenskej republiky o vydaní výnosu, ktorým sa vykonávajú niektoré ustanovenia zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície
Čiastka 76/1998
Platnosť od 30.06.1998
Výnos nadobúda účinnosť dňom vyhlásenia v Zbierke zákonov Slovenskej republiky. Zmeny výnosu boli vyhlásené oznámením č. 179/2003 Z. z. a nadobudli účinnosť 1. júna 2003.
Pôvodný predpis 30.06.1998
Ministerstvo spravodlivosti Slovenskej republiky podľa § 15 ods. 8, § 32 ods. 3, § 45, § 69 ods. 3, § 146 ods. 10, § 147 ods. 3, § 164 ods. 4, § 218 ods. 2, § 221 ods. 6 zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície vydalo
výnos z 22. júna 1998 č. 3422/1998-60, ktorým sa vykonávajú niektoré ustanovenia zákona č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície.
Výnos upravuje podrobnosti o prijímacom konaní, priebežnom hodnotení a zakladaní služobného hodnotenia, o zaraďovaní do zálohy, služobnej pohotovosti, o vykonávaní preventívnej rehabilitácie, náhrade škody, o spôsobe výpočtu základu na výpočet dávok výsluhového zabezpečenia a podrobnosti o organizácii a riadení v nemocenskom zabezpečení vo veciach služobného pomeru príslušníkov Zboru väzenskej a justičnej stráže Slovenskej republiky.
Do výnosu možno nazrieť na Ministerstve spravodlivosti Slovenskej republiky, na Generálnom riaditeľstve Zboru väzenskej a justičnej stráže Slovenskej republiky, v ústavoch na výkon väzby, v nápravnovýchovných ústavoch, v nápravnovýchovnom ústave pre mladistvých a v nemocnici pre obvinených a odsúdených.

References: § 15
 § 32
 § 45
 § 69
 § 146
 § 147
 § 164
 § 218
 § 221